Leif Johan Braaten

Leif Johan Braaten (født 26. april 1928 i Hønefoss, død 18. mai 2018) var en norsk professor i psykologi.


== Liv og virke ==
Etter eksamen på Valler gymnas i 1946 gikk han på Nansenskolen i Lillehammer 1946–47. 
Etter å ha tatt cand.psychol.-eksamen ved Universitetet i Oslo i 1952, dro han i 1955 til Counseling Center ved University of Chicago for spesialistutdanning i klinisk psykologi, med særlig vekt på terapeutisk rådgivning og psykoterapi, hos professor Carl R. Rogers, grunnleggeren av klientsentrert terapi. Han fikk sponset sin avhandling av professor Rogers, og mottok sin ph.d.-grad i Chicago, 1958, 30 år gammel. I perioden 1959–63 var han «associate professor» ved Cornell University i Ithaca i New York. Han jobbet der som klinisk psykolog på Gannett Medical Clinic og hadde også samtidig en akademisk stilling ved psykologiinstituttet. Der fikk han publisert en avhandling, Suicidal tendencies among college students (1962), som vakte betydelig internasjonal oppmerksomhet fordi det var et pionerarbeid.Han ble universitetslektor i klinisk psykologi ved Universitetet i Oslo i 1964, dosent (1969) og professor ((1970–1998) på universitetets psykologiske institutt på Blindern i Oslo. Han var bestyrer av Psykologisk institutt 1973–74, og måtte sammen med kolleger takle Grosaken, til og med på TV. Som pensjonist tilhørte Braaten fra 1998 et kontorfellesskap ved Institutt for funksjonell psykoterapi i Oslo, under ledelse av psykiateren Gunnar Cramer, der han tilbød individualterapi, parterapi, singelterapi og gruppeterapi. I ca. 10 år holdt han også utviklingsgrupper for ledere i næringslivet og ellers, sammen med siviløkonom Knut Isachsen.
Braaten representerte i alle år den positive psykologien, med vekt på selvutvikling, gode relasjoner, og en spesiell sans for å jobbe kreativt i grupper. Som budbringer fra Rogers-miljøet i Chicago til Norden utgav han boken Klient-sentrert rådgivning og terapi. En systematisk innføring i Carl R. Rogers' psykologi (1967). I sine 34 år som professor i psykologi ved Psykologisk institutt, var han en internasjonal pioner ved å lede grupper av 8–10 studenter en økt på tre timer i uken over et helt semester. Dette arbeidet er oppsummert i hans bok Psykoterapeutisk Læring i Grupper (1974). 
Braaten hadde sitt «åndelige hjem» i faget i American Group Psychotherapy Association, der han deltok aktivt i ca. 25 kongresser. I 1990 fikk han æresbevisningen «fellow» der for sitt pionerarbeid i gruppeterapi, både nasjonalt, i Skandinavia og internasjonalt. I 2010 ble Braaten spesielt invitert av president Alberto Segrera fra Mexico til 11th International Forum for PCA i Ershovo i Russland, med 3–400 kolleger fra hele verden. Hans foredrag fra denne kongressen er blitt publisert i The Person-Centered Journal i 2011. Tittelen var «My Credo as a Person-Centered Psychoterapist», et forsøk på å oppsummere sin egen personsentrerte versjon av Rogers-tradisjonen.


== Bibliografi (utvalg) ==
Braaten, L. J. (1961) The movement from non-self to self in client-centered psychotherapy. Journal of Counseling Psychology, 8, 20 - 24.  Ph. D. thesis.
Braaten, L. J. (1961) The main themes of "existentialism" from the viewpoint of a psychotherapist. Mental Hygiene, 45, No. 1, 10 - 17.
Braaten, L. J.  1962  Psychology: twentieth century religion? A psychologist's view. Pastoral Psychology, December.
Braaten, L. J. (1962) Tillich and the art of healing: a therapist's view. Journal of Existential Psychiatry, 4,(13) 3- 14.
Braaten, L. J. & Darling, C. D. (1962) Suicidal tendencies among college students. Psychiatric Quarterly, 36, 665 - 692.
Braaten, L. J. (1967) Klient-sentrert rådgivning og terapi: en systematisk innføring i Carl R. Rogers' psykologi, Oslo: Universitetsforlaget. 248 sider.
Braaten, L. J. (1974) Psykoterapeutisk læring i grupper: en opplevelsesorientert undervisning Universitetsforlaget.  ISBN 9788200023456
Braaten, L. J. (1979) Some ethical dilemmas in sensitivity training, encounter groups, and related activities. Scandinavian Journal of Psychology,20,81-91.
Braaten, L. J. (1980) Studenters emosjonelle problemer. Et psykoterapeutisk perspektiv,  Oslo: Universitetsforlaget. 248 sider.
Braaten, L. J. (1986) Thirty years with Rogers' necessary and sufficient conditions of therapeutic personality change.   Person-Centered Review,  Vol.1, 37 - 49.
Braaten, L. J. (1989) The Self-Development Project List-90. A new instrument to measure positive goal attainment.   Small Group Behavior, Vol.20, No.1, 3 - 23.
Braaten, L. J. (1989) The effects of person-centered group therapy. Person-Centered Review,Vol. 4 No. 2, May, 183 - 209.
Braaten, L. J. (1991) Group Cohesion: A new multidimensional model. GROUP, Vol. 15, No. 1, Spring, Brunner Mazel.
Braaten, L. J. (1995) Person-Centered Group Psychotherapy: Theoretical and Empirical Contributions, Oslo: Institute of Psychology. 12 Chapters.
Braaten, L. J. (1996) Competition and solidarity: an evolving person-centered model for self-development, based upon theory and empirical research. In U. Esser Ed.,                                                                                                                       The power of the person-centered approach, Cologne: GwG. Pp. 92-105.
Braaten, L. J. (1998) A Person Centered Perspective on Leadership and Team Building.   Ch. 13 in Brian Thorne and Elke Lambers (Eds.), Person-Centered Therapy:                                                                                       European Perspective, A European Perspective. London, Sage. Pp. 176 - 194.
Braaten, L. J. (2011) My Credo as a Person-Centered Psychotherapist. The Person-Centered Journal, Vol. 18, No. 1 - 2, 21 - 34.


== Referanser ==


== Eksterne lenker ==
Braatens hjemmeside selvutvikling.org

(no) Publikasjoner av Leif Johan Braaten i BIBSYS